Държавен вестник, бр. 75, 2008 г., стр. 136

С Т Р .  136
Д Ъ Р Ж А В Е Н   В Е С Т Н И К
Б Р О Й  75
Приложение 25
към чл. 269, ал. 1 и 4, чл. 342, т. 7 и чл. 425, ал. 1
Примерно обзавеждане на караулното помещение
1. Караулното помещение се състои от обща стая за състава на караула; стая за началника на караула
и неговия помощник, съединена с остъклена врата с общата стая; стая за почиващата смяна на караула,
съединена с врата с общата стая:
1.1. когато повечето от обектите са оборудвани с технически средства за охрана и охранителна сигна-
лизация, трябва да има стая за помощник-началника на караула (оператора) по техническите средства за
охрана и охранителна сигнализация, като пултът на приемната апаратура трябва да се вижда от стаята на
началника на караула.
1.2. освен това в караулното помещение трябва да има столова с обзавеждане за подгряване на храната,
места за миене, пушене, почистване на оръжието и обувките, сушилня, тоалетна, склад за топливо.
1.3. караулните помещения с малобройни караулни не е задължително да имат столова; в този случай
се обзавежда място за съхраняване на съдовете и продуктите и за подгряване на храната.
2. В общата стая за личния състав на караула трябва да има:
2.1. таблица за постовете;
2.2. картини (плакати), нагледно изобразяващи правилата за носене на караулната служба или подви-
зите, извършени от часови, разводачи и началници на караули;
2.3. телевизор, радиоапарат (транзисторен приемник);
2.4. часовник;
2.5. електрически фенерчета или ветроупорни фенери по броя на разводачите;
2.6. термометри—вътрешни и външни;
2.7. аптечка и лични превързочни пакети за целия състав на караула;
2.8.шкаф за личните вещи и за тоалетните принадлежности на състава на караула;
2.9. пирамида за оръжието, оборудвана със светлинно-звукова сигнализация, с извод на сигнала в стаята
на началника на караула;
2.10. кошчета за смет;
2.11. необходимото предпазно облекло ( наметала, дъждобрани и др.);
2.12. маса и столове за бодърстващата смяна;
2.13. закачалка за горните дрехи на състава на караула;
2.14.аварийно осветление;
2.15. прибори за нощно виждане (при необходимост).
Шкафът и закачалката може да са поставени в другите стаи (коридора) в зависимост от разположението
на караулното помещение.
3. В стаята на началника на караула трябва да има:
3.1. опис на документите, които се приемат от началника на караула;
3.2. схема за разположението на постовете, таблица за постовете;
3.3. инструкция за началника на караула;
3.4. образци допуски според броя на лицата, които имат право да ги подписват, с техен подпис ;
3.5. образец на удостоверение за право на проверка на караула според броя на лицата, които имат право
да го подписват, с техния подпис;
3.6. образци слепки от печатите (образци отпечатъци от пломбите) и списък с охраняваните обекти и
номера на печатите, с които са запечатани, защитени по подходящ начин;
3.7. списък на длъжностните лица, които имат право да отварят хранилищата (складовете, парковете)
или може да се допускат в тях; в списъка се посочват тяхното звание и длъжност, номерът на служебната
карта, за отваряне на какъв обект се допуска, с какъв печат се запечатва и времето за отварянето (затва-
рянето) на обекта;
3.8. инструкция за действие на караула при получаване от караула на машини (самолети, оръдия или
друга бойна техника), намиращи се на стоянки; в списъка на водачите обикновено се посочват техните
звание и длъжност, номерът на удостоверението за самоличност, номерът на допуска за отварянето (зат-
варянето), на какъв обект са допуснати, с какъв печат се запечатват и времето за отварянето (затварянето)
на обекта;
3.9. дневник за извършения контрол и запечатването на хранилищата след работа;
3.10. парола за смяна на караула при тревога, запечатана в плик с червен восък с печата на началника
на щаба;
3.11. опис на обзавеждането, инвентара и имуществото, които се намират в караулното помещение;
3.12. устав;
3.13. свързочни и сигнални средства за свързване с дежурния по караула (поделения) и с постове;
3.14. метален сандък (каса) за съхранение на бойните припаси на двусменните (нощните) постове със
секретни брави и ключ за него.
4. Таблицата за постовете, схемите за разположението на постовете, образци допуски и еднократно
удостоверение, плакатите и картините трябва да бъдат в рамки.